Жоба

ҚАЗАҚСТАН РЕСПУБЛИКАСЫНЫҢ ЗАҢЫ

**Қазақстан Республикасының кейбір заңнамалық актілеріне**

**адам саудасына қарсы іс-қимыл мәселелері бойынша**

**өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2011 жылғы 26 желтоқсандағы «Неке (ерлі-зайыптылық) және отбасы туралы» Қазақстан Республикасының кодексіне:
2. 111-баптың 3-тармағы мынадай редакцияда жазылсын:

«3. Қазақстан Республикасының балалардың құқықтарын қорғау саласындағы уәкілетті органының, жергілікті атқарушы органдардың, жетім балаларға, ата-аналарының қамқорлығынсыз қалған балаларға арналған ұйымдардың жұмыскерлері, олардың жұбайларын (зайыптарын) және жақын туыстарын қоса алғанда, сондай-ақ адам өлтіргені, денсаулыққа қасақана зиян келтіргені, халық денсаулығына және имандыққа, жыныстық тиіспеушілікке қарсы қылмыстық құқық бұзушылықтар үшін, экстремистік немесе террористік қылмыстары, адам саудасы үшін сотталғандығы бар немесе болған, қылмыстық қудалауға ұшырап отырған немесе ұшыраған адамдар (өздеріне қатысты қылмыстық қудалау Қазақстан Республикасы Қылмыстық-процестік кодексінің 35-бабы бірінші бөлігінің 1) және 2) тармақтары негізінде тоқтатылған адамдарды қоспағанда) агенттіктің, агенттік филиалының және (немесе) өкілдігінің қызметкерлері, сондай-ақ жетім балаларды, ата-анасының қамқорлығынсыз қалған балаларды Қазақстан Республикасы азаматтарының отбасыларына орналастыруға жәрдем көрсету жөніндегі ұйымның қызметкерлері бола алмайды.»;

1. 117-бапта:

3-тармақ мынадай редакцияда жазылсын:

«3. Медициналық ұйымдардың және жетім балалар мен ата-аналарының қамқорлығынсыз қалған балаларға арналған ұйымдардың лауазымды адамдары жаңа туған бала қалдырылған, жетім балалар мен ата-аналарының қамқорлығынсыз қалған балалар келген және жеткізілген күннен бастап үш жұмыс күні ішінде тиісті әкімшілік-аумақтық бірліктің қорғаншылық немесе қамқоршылық жөніндегі функцияларды жүзеге асыратын органына және прокуратурасына бұл туралы хабарлауға міндетті.»;

5 және6-тармақтар мынадай редакцияда жазылсын:

«5. Аудандардың, облыстық маңызы бар қалалардың, республикалық маңызы бар қалалардың, астананың жергілікті атқарушы органы жетім балалардың, ата-аналарының қамқорлығынсыз қалған балалардың тұратын жері бойынша олар туралы мәліметтер түскен күннен бастап бір ай ішінде баланы орналастыруды қамтамасыз етеді (Республикалық деректер банкінің бастапқы есебіне алу).

 6. Жетім балаларды, ата-аналарының қамқорлығынсыз қалған балаларды Қазақстан Республикасының азаматтарына асырап алуға, қорғаншылыққа немесе қамқоршылыққа, баланы қабылдайтын отбасына, патронат тәрбиешілердің отбасына тәрбиелеуге беру мүмкін болмаған кезде Республикалық деректер банкінің бастапқы есебіне қойған күннен бастап алты ай мерзім өткен соң бала туралы мәліметтер Республикалық деректер банкіндегі жетім балалардың, ата-аналарының қамқорлығынсыз қалған балалардың орталықтандырылған есебіне ауыстырылады.

Жетім балаларды және ата-аналарының қамқорлығынсыз қалған балаларды есепке алуды ұйымдастыру және олар туралы ақпаратқа қол жеткізу тәртібін Қазақстан Республикасының балалардың құқықтарын қорғау саласындағы уәкілетті органы айқындайды.».

1. 2014 жылғы 3 шілдедегі Қазақстан Республикасының Қылмыстық кодексіне:
2. 3-бапта:
3. тармақ мынадай редакцияда жазылсын:

«1) адамды қанау – Қазақстан Республикасының заңдарында көзделген жағдайларды қоспағанда, кiнәлi адамның мәжбүрлi еңбекті, яғни адам оны орындау үшiн өз қызметтерiн ерiктi түрде ұсынбаған, осы адамнан күш қолдану немесе оны қолдану қатерін төндіру немесе мәжбүрлеудің, алдаудың немесе қызмет бабын пайдалана отырып, сенімді теріс пайдаланудың, материалдық немесе өзге де тәуелділіктің өзге де тәсілдеріарқылы талап етiлетiн кез келген жұмысты немесе қызметті пайдалануы;

кiнәлi адамның алынған табыстарды немесе олардың бөліктерін иемденiп алу мақсатында басқа адамның жезөкшелiкпен айналысуын немесе ол көрсететiн өзге де қызметтерді күш қолдану немесе оны қолдану қатерін төндіру немесе мәжбүрлеудің, алдаудың немесе қызмет бабын пайдалана отырып, сенімді теріс пайдаланудың, материалдық немесе өзге де тәуелділіктің өзге де тәсілдері арқылы пайдалануы, сол сияқты кiнәлi адамның осы мақсатты көздемей, адамды сексуалдық сипаттағы қызметтер көрсетуге мәжбүрлеуі;

адамды қайыршылықпен айналысуға, яғни күш қолдану немесе оны қолдану қатерін төндіру немесе мәжбүрлеудің, алдаудың немесе қызмет бабын пайдалана отырып, сенімді теріс пайдаланудың, материалдық немесе өзге де тәуелділіктің өзге де тәсілдері арқылы басқа адамдардан ақша және (немесе) өзге мүлiктi сұрауға байланысты қоғамға жат іс-әрекет жасауға мәжбүрлеу;

кiнәлi адам және (немесе) басқа адам үшiн жұмыстарды және (немесе) көрсетiлетiн қызметтердi орындаудан өзiне байланысты емес себептер бойынша бас тарта алмайтын адамға қатысты меншiк иесiнің өкiлеттiктерiн кiнәлi адамның жүзеге асыруына байланысты өзге де әрекеттер.

Жәбірленушінің пайдалануға келісімі қылмыстық жауапкершілікті және жазаны алып тастайтын немесе жеңілдететін негіз немесе жағдай болып табылмайды.»

мынадай мазмұндағы 1-1) тармақпен толықтырлсын:

«1-1) адам саудасына байланысты қылмыстар – осы Кодекстің 116-бабында, 125 (үшінші бөлігінің 2-тармағы), 126 (үшінші бөлігінің 2-тармағы), 128, 134, 135, 308, 309-баптарында көзделген іс-әрекеттер;»;

2) 309-баптың екінші бөлігінің 3) тармағындағы «ұштасқан» дәл сол іс-әрекеттері» - деген сөздер «ұштасқан,» деген сөзбен ауыстырылып, мынадай мазмұндағы 4) тармақпен толықтырылсын:

«4) телекоммуникация желілерін, оның ішінде Интернет желісін пайдалану арқылы жасалған дәл сол іс-әрекеттер –».

3. 2014 жылғы 4 шілдедегі Қазақстан Республикасының Қылмыстық-процестік кодексіне:

1) 71-баптың 6-тармағының 23) тармақшасындағы «өтемақы алуға құқығы бар» деген сөздер «өтемақы алуға,» деген сөздермен ауыстырылып, мынадай мазмұндағы 24) тармақшамен толықтырылсын:

«24) Қазақстан Республикасының адам саудасына қарсы іс-қимыл туралы заңнамасына сәйкес арнаулы әлеуметтік қызметтер алуға құқығы бар.».

4. «Жәбірленушілерге өтемақы қоры туралы» 2018 жылғы 10 қаңтардағы Қазақстан Республикасының Заңына:

1) 6-баптың 1-тармағы 1) тармақшасының екінші абзацы мынадай редакцияда жазылсын:

«Қазақстан Республикасы Қылмыстық кодексінің 110 (екінші бөлігінің 4-тармағында), 120 (3-1-бөлігінде, 3-2-бөлігінің 1) тармағында және төртінші бөлігінде), 121 (3-1-бөлігінде, 3-2-бөлігінің 1) тармағында және төртінші бөлігінде), 123 (екінші бөлігінде), 124, 125 (үшінші бөлігінің 2) тармағында), 126 (үшінші бөлігінің 2) тармағында), 128 (бірінші, екінші, үшінші бөліктерінде және төртінші бөлігінің 1) тармағында), 134, 135 (бірінші, екінші, үшінші бөліктерінде және төртінші бөлігінің 1) тармағында), 146 (бірінші және екінші бөліктерінде) және 308-баптарында көзделген қылмыстық құқық бұзушылықтар туралы істер бойынша;».

2-бап. Осы Заң алғашқы ресми жарияланғаннан кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**